**NACRT PRORAČUNA OPĆINE SIKIREVCI ZA 2021. GODINU**

**I PROJEKCIJE ZA 2022. I 2203. GODINU**

UVODNA RIJEČ Općinskog načelnika

Poštovani građani i građanke Općine Sikirevci,

U susret mnogim izazovima koji su pred nama pripremili smo nacrt Proračuna Općine Sikirevci za 2021. godinu, jedan od najvažnijih dokumenta koji se donosi na razini jedinice lokalne samouprave, a koji pruža informacije o tome kako sredstva dolaze u Proračun i kako se raspoređuju s ciljem izvršavanja osnovnih obaveza i poslova iz samoupravnog djelokruga Općine, sa dobrim i razumnim gospodarenjem javnim novcem.

Tijekom 2020. godine realizirali smo niz projekata iz područja komunalne infrastrukture, te projekte socijalnog i društvenog značaja.

Rekonstrukcija nerazvrstane ceste odvoja ul.Ljudevita Gaja, rekonstrukcija ceste Berava i nasipanje tucanikom poljskih putova, postavljen je Info tach -pametni gradova i općina sufinanciranje FZZOEU, izgradnja pješačkih staza ul.Lj.Gaja neparna strana u naselju Sikirevci i izgradnja pješačkih staza u naselju Jaruge , uređene mjesnih groblja, ulaže se u energetsku učinkovitost javne rasvjete, održavanje javnih površina, dječjih igrališta ishodovane projektne dokumentacije za izgradnju vrtića, nerazvrstanih cesta komunalno i hortikuklturno uređenje oba naselja.

Izrađena je projektna dokumentacija i dobivena građevinska dozvola za izgradnju reciklažnog dvorišta u naselju Sikirevci .

Uspješno je realiziran socijalni projekt ZAŽELI 1, u kojem 19 žena brinulo o 130 starijih stanovnika Općine.

Uspješno je ponovo pokrenut projekt ZAŽELI 2, u kojem 22 žene brinu o 130 korisnika starijih stanovnika Općine.

U narednoj proračunskoj godini 2021. iz Proračuna Općine Sikirevci nastavlja se financiranje važnih projekata od kojih ističemo najvažnije: izrada projekata i studija za natječaje za EU sredstva( gradnja objekata i izgradnja nerazvrstanih cesta) , izgradnja i rekonstrukcija nerazvrstanih cesta u oba naselja,izgradnja objekata-dječji vrtić, izgradnja reciklažnog dvorišta, izgradnja sportskih terena, izgradnja školske športske dvorane, izgradnja parkirališta preko puta crkve u Sikirevcima, uređenje javnih površina i groblja, jednokratna financijska pomoć roditeljima za kupnju radnih bilježnica za sve učenike od 1. do 8. razreda sa područja općine , sufinanciranje igraonice, sufinanciranje prijevoza putnih troškova za srednjoškolce, dodjela jednokratnih potpora za sve redovite studente, oprema za novorođenčad, pomoć građanima i kućanstvima za stanovanje i ogrjev, jednokratne kapitalne financijske potpore pri izgradnji obiteljskih kuća ili kupovina novih, jednokratne kapitalne financijske potpore za novoosnovane obrte, jednokratne kapitalne financijske potpore za OPG-eove.

U području komunalne infrastrukture u planu je izgradnja parkirališta preko puta crkve u Sikirevcima, izgradnja nogostupa u oba naselja:Sikirevci i Jaruge , izgradnja pješačkih staza u oba naselja, grobne staze na mjesnim grobljima, rekonstrukcija i izgradnja nerazvrstnih cesta ( ul S.Radića, ul.B.Kašića, ul.Sv.Donata, ul.L.Mandića) te rekonstrukcija javne rasvjete.

Planirana je obnova i uređenje nerazvrstanih cesta, javnih površina i komunalne opreme.

U 2021. godini u komunalno gospodarstvo planiramo uložiti oko:

-za stambeni i poslovni prostor 2.840.000,00kuna,

-za komunalnu izgradnju -cestogradnja , javna rasvjeta 5.480.000,00 kuna

-za priprema zemljišta i imovine-prostorno planiranje i projektne dokumentacije 501.000,00 kn

- za redove komunalne djelatnosti , održavanja javnih površina i poljskih putova te nabava komunalne opreme 1.928.000,00 kuna

- iz područje društvenih djelatnosti – rad predškole i igraonice, sufinanciranje potreba u osnovnoj i srednjoj školi, potpore studentima i socijalni program planiramo uložiti oko 216.000,00 kuna.

* iz područja športa, kulture , udruge građana , vjerskim zajednicama planiramo uložiti oko 565.000,00 kn
* iz socijalnog programa -pomoći planiramo uložiti 278.000,00 kuna
* za program ZAŽELI 2 osigurana su novčana sredstva iz EU sredstava u iznosu od 1.200.000,00 kuna
* za vatrogastvo i civilnu zaštitu planirano je uložiti 169.000,00 kuna.

Samoupravni djelokrug Općine

U nastavku dajemo pregled djelokruga rada Općine, te prihoda i rashoda prema vrstama i namjeni sredstava planiranih u Proračunu za 2021. godinu.

Općina u samoupravnom djelokrugu obavlja poslove lokalnog značaja kojima se neposredno ostvaruju prava građana a koji nisu Ustavom ili zakonom dodijeljeni državnim tijelima, i to osobito poslove koji se odnose na:

* uređenje naselja i stanovanje,
* prostorno i urbanističko planiranje,
* komunalno gospodarstvo,
* brigu o djeci,
* socijalnu skrb,
* primarnu zdravstvenu zaštitu,
* odgoj i osnovno obrazovanje,
* kulturu, tjelesnu kulturu i sport,
* zaštitu potrošača,
* zaštitu i unapređenje prirodnog okoliša,
* protupožarnu zaštitu i civilnu zaštitu,
* promet na svom području,
* održavanje nerazvrstanih cesta te
* ostale poslove sukladno posebnim zakonima.

Što je proračun

Proračun je temeljni financijski akt kojim se procjenjuju prihodi i primici te utvrđuju rashodi i izdaci jedinice lokalne samouprave za proračunsku godinu, sadrži i projekcije prihoda i primitaka te rashoda i izdataka za dvije godine unaprijed, a donosi ga Općinsko vijeće.

Propis kojim su regulirana sva pitanja vezana uz proračun je Zakon o proračunu (Narodne novine broj 87/08, 136/12 i 15/15).

Proračun se donosi za proračunsku godinu i vrijedi za tu godinu.

Proračunska godina je razdoblje od dvanaest mjeseci i počinje 1. siječnja, a završava 31. prosinca kalendarske godine.

Sadržaj proračuna

* OPĆI DIO – sastoji se od RAČUNA prihoda i rashoda i RAČUNA financiranja koji obuhvaćaju prihode i primitke te rashode i izdatke po vrstama
* POSEBNI DIO – sastoji se od plana rashoda i izdataka iskazanih po glavama, unutar svake glave nalaze se programi, projekti i aktivnosti koji se planiraju financirati
* PLAN RAZVOJNIH PROGRAMA – sadrži ciljeve i prioritete razvoja Općine, tj. sadrži prikaz planiranih investicija i drugih kapitalnih ulaganja, koji su povezani s programskom i organizacijskom klasifikacijom proračuna.

Račun prihoda i rashoda

* Račun prihoda i rashoda proračuna sastoji se od prihoda i rashoda prema ekonomskoj klasifikaciji.

Prihodi:

* prihodi od poreza
* pomoći
* prihodi od imovine
* prihodi od pristojbi i naknada
* ostali prihodi
* prihodi od prodaje nefinancijske imovine
* primici od zaduživanja

Rashodi:

* rashodi za zaposlene
* materijalni rashodi
* financijski rashodi
* subvencije
* pomoći
* naknade građanima i kućanstvima
* ostali rashodi
* rashodi za nabavu nefinancijske imovine

U Računu financiranja iskazuju se primici od financijske imovine i zaduživanja te izdaci za financijsku imovinu i za otplatu kredita i zajmova.

**Prikaz prihoda i rashoda Nacrta Proračuna Općine Sikirevci za 2021. godinu**

Planirani PRIHODI/PRIMICI ZA 2021. godinu iznose  **14.732.600,00**

**UKUPNO PRIHODI 14.547.600,00**

PRIHODI

61 Prihodi od poreza 6.152.600,00

63 Pomoći iz inozemstva (darovnice) i od subjekata

unutar općeg proračuna 7.323.000,00

64 Prihodi od imovine 414.000,00

65 Prihodi od upravnih i administrativnih

pristojbi po posebnim propisima i naknada 438.000,00

71 Prihodi od prodaje ne proizvedene

dugotrajne imovine 220.000,00

72 Prihodi od prodaje proizv.dug.imovine 20.000,00

+ višak prihoda 2020.  **185.000,00**



**RASHODI PRORAČUNA OPĆINE SIKIREVCI ZA 2021. GODINU**

**Rashodi/izdaci za 2021. godinu iznose ukupno: 14.732.600,00**

31 Rashodi za zaposlene 1.575.000,00

32 Materijalni rashodi 2.634.500,00

34 Financijski rashodi 21.500,00

35 Subvencije 0,00

36 Pomoći dane u inozemstvu

i unutar općeg proračuna 9.100,00

37 Naknade građanima i kućanstvima

na temelju osiguranja i druge naknade 315.000,00

38 Ostali rashodi 1.054.000,00

41 Rashodi za nabavu ne proizvedene

dugotrajne imovine 10.000,00

42 Rashodi za nabavu proizvedene

dugotrajne imovine 8.481.000,00

45 Rashodi za dodatna ulaganja na

nefinancijskoj imovini 540.000,00

54 Izdaci za otplatu glavnice zajmova 92.500,00



Općinski načelnik

Josip Nikolić

VAŽNI KONTAKTI

Kontakt telefoni :

jedinstveni upravni odjel: 035/481-215

e-mail:opcina.sikirevci@gmail.com

Općinski načelnik Općine Sikirevci: 035/481-215

099/2091226